Mixail Yeremchuk

Mixail Yeremchuk (; ; 1980-yil 14-noyabrda Rechitsada tugʻilgan) – nafaqadagi belaruslik professional futbolchi. Maydonda yarim himoyachi pozitsiyasida oʻynagan. 2013-yildan boshlab murabbiylik faoliyatiuni boshlagan va 2015-yilda Rechitsa-2014 futbol klubida bosh murabbiyi boʻlgan. 2025-yilda Buxoro futbol klubida bosh murabbiy Ulugʻbek Baqoyevga yordamchilik qilmoqda.

 Futbolchilik faoliyati 
Futbolchilik faoliyatini Rechitsa shahridagi „Vedrich-97“ klubida boshlagan boʻlib, u yerda 2004-yilgacha tanaffuslar bilan oʻynagan. Soʻngra poytaxtning „MTZ-RIPO“ va Bobruysk shahrining „Belshina“ jamoalarida muvaffaqiyatli oʻyin koʻrsatgan. 2012-yil fevral oyida Novopolotsk shahridagi „Naftan“ klubiga oʻtgan. 2012-yilgi mavsumning yakunida Novopolotsk jamoasini tark etib, futbolchilik faoliyatini yakunlagan.

 Murabbiylik faoliyati 
2013-yil iyun oyida Rechitsa shahridagi „Vedrich-97“ futbol klubining vaqtincha bosh murabbiyi etib tayinlangan. U boshchilik qilgan jamoa qisqa muddat ichida Rechitsa klubi turnir jadvalining pastki qismidan oʻrtasiga koʻtarilgan. 2013-yil iyulda Aleksandr Brazevich bosh murabbiy etib tayinlangach, u klubning katta murabbiyi lavozimida qolgan.

2015-yil martda Aleksandr Brazevich klubdan ketgach, Yeremchuk Birinchi liga boshlanishidan oldin jamoaning bosh murabbiyi boʻlgan. Moliyaviy qiyinchiliklar tufayli „Rechitsa-2014“ asosiy oʻyinchilarini yoʻqotdi va jamoa tez orada jadvalning oxirgi oʻrniga tushib qoldi. Mavsumning ikkinchi yarmida oʻyin yaxshilandi, lekin Rechitsa klubi jadvalning soʻnggi qatoridan chiqib keta olmadi. Mavsum yakunida esa klubning tarqatib yuborilganligi maʼlum boʻlgan.

2016-yil boshida u asosan „Rechitsa-2014“ jamoasining sobiq oʻyinchilaridan tashkil topgan qayta tiklangan „DSK-Gomel“ jamoasini boshqarishga rozilik berdi, biroq soʻnggi daqiqada klub Ikkinchi ligada ishtirok etishdan voz kechdi. 2016-yil 1-iyulda Yeremchuk Mahiljouning „Torpedo“ klubi bosh murabbiyi etib tayinlangan. U 2016-yilgi mavsum oxirigacha jamoani boshqardi, shundan soʻng jamoani tark etdi.

2018-yildan boshlab Minskning „Energetik-BGU“ klubi murabbiylar shtabida faoliyat yuritdi, 2021-yil iyun oyida esa Oʻzbekistonning „Soʻgʻdiyona“ klubiga oʻtgan.

F.Skorina nomidagi Gomel davlat universiteti hamda Belarus Respublikasi Prezidenti huzuridagi Boshqaruv akademiyasini tamomlagan.

 Yutuqlari 

 Futbollchi sifatida 
MTZ-RIPO Minsk
 Belarus kubogi gʻolibi: 2004–05, 2007–08

Naftan Novopolotsk
 Belarus kubogi gʻolibi: 2011–12

 Shaxsiy sovrinlari 
Davlat mukofotlari
 Doʻstlik ordeni (2025-yil 6-iyun, Oʻzbekiston)Ukaz Prezidenta Respubliki Uzbekistan ot 6 iyunya 2025 goda „O nagrajdenii gruppi chlenov i trenerov Natsionalnoy sbornoy komandi Uzbekistana po futbolu“.

 Manbalar 

 Havolalar 

 Mixail Yeremchuk Footballfactsru saytida
 Mixail Yeremchuk Transfermarkt saytida

Turkum:Yashayotgan insonlar
Turkum:Alifbo boʻyicha futbolchilar
Turkum:Alifbo boʻyicha futbol murabbiylari
Turkum:Doʻstlik ordeni sohiblari
Turkum:Belaruslik erkak futbolchilar
Turkum:Erkak futbol yarim himoyachilari
Turkum:FC Rechitsa-2014 futbolchilari
Turkum:FC Gomel futbolchilari
Turkum:FC Partizan Minsk futbolchilari
Turkum:FC Belshina Bobruisk futbolchilari
Turkum:FC Naftan Novopolotsk futbolchilari
Turkum:Belaruslik futbol murabbiylar
Turkum:Oʻzbekistondagi muhojir futbol murabbiylar